Frank Nabwiso, omusajja omulala

**Frank Nabwiso** (1 January 1940 – 14 December 2024) yali musomesa era munnabyabufuzi Munnayuganda eyaweereza nga Member of Parliament, nga akiikirira *Kagoma County Constituency* mu Disitulikiti y’e Jinja, okuva mu 2001 okutuuka mu 2006. Mu 2006 yayimirira okuddamu okulondebwa kyokka n’atafuna buwanguzi. Mu 2021, Nabwiso yavuganya ku kifo kya Meeya w’ekibuga Jinja gye yawangulwa *Peter Kasolo Okotcha* ow’ekibiina ky’ebyobufuzi ekya National Resistance Movement . Mu kulonda kwonna okusatu, yayimiridde ku tikiti y’ekibiina ky’ebyobufuzi eky’oludda oluvuganya ekya Forum for Democratic Change .  

## Obulamu obwasooka n’okusoma
Nabwiso yazaalibwa nga 1940, mu bitundu ebye Busoga , mu buvanjuba bwa Uganda ya Uganda. Yasomera mu *St James Senior Secondary School* . Yayongerayo mu Kamuli Junior Secondary School oluvannyuma n'agenda mu Busoga College Mwiri.

Yatikkirwa n’ebbaluwa *y’obusomesa mu kibiina eky’okusatu* okuva mu National Teachers College Kyambogo (kati Kyambogo University). Oluvannyuma yakyusibwa n’agenda mu yunivasite y’e Makerere, gye yafunira diguli ya  diguli esookamu byafaayo n'eby'obufuzi mu 1967.

Mu 1968, yagenda e Bungereza ku sikaala okusoma diguli ey'okubiri mu by’enkulaakulana ya Afrika mu Yunivasite y’e Sussex. Ng’ali eyo, yasisinkana abayizi aba fririka abalala okuli Thabo Mbeki, oluvannyuma eyafuuka Pulezidenti wa South Afrika, Mokgweetsi Masisi, oluvannyuma eyafuuka Pulezidenti wa Botswana ne George Saitoti, oluvannyuma eyaweereza ng’omumyuka wa Pulezidenti wa Kenya. Yaweebwa diguli ey'okusatu Philosophy mu by'enjigiriza by'abantu abakulu n'enkulaakulana y'ebyalo okuva mu Yunivasite y'e Wisconsin mu 1976.

## Emirimu nga tanayingira byabufuzi
Yasomesa mu *Kaliro Junior Secondary School*, e Kaliro ne ku *Bishop Willis Teachers Training College* e Iganga, nga tannayingira Radio Uganda ng'omukozi w'amawulire mu lulimi Olulusoga mu 1962. Mu 1969, yafuuka omusomesa omutuuze mu Makerere University 's Center for Continuing Education, for Busoga and East Mengo sub-regions, n'adda mu bigere bya Apollo Nsibambi . Ng’oggyeeko ekyo, Nabwiso yasomesa abaserikale b’amagye eby’enkulaakulana mu bbaalakisi ya Gadhafi e Jinja mu Uganda okuva mu 1969 okutuuka mu 1970.

Okuva mu 1976 okutuuka mu 1981 yakola nga Regional International Officer for Planned Parenthood Federation, esangibwa e Nairobi, Kenya. 

## Emirimu gy’eby'obufuzi
Mu 1984 yeegatta ku NRM n’afuuka omuwandiisi w’ekiwayi kyabwe eky’ebweru. Omwaka ogwaddako yaliko omuwandiisi w'enteeseganya z'emirembe wakati wa NRM eyakulemberwa Yoweri Museveni ne gavumenti ya Uganda eyakulemberwa Tito Okello Lutwa . Mu 1987, yalondebwa okuba executive director wa *Uganda Export Promotion Council*, n’aweerezayo emyaka etaano. Oluvannyuma yaweereza nga Dayirekita *w’ekitongole ekikola ku by’amawulire ku mukenenya* okumala emyaka esatu. Mu 2001, Nabwiso yalondebwa okuba omubaka wa Palamenti mu ssaza ly’e Kagoma, n’aweereza ekisanja kimu. Mu 2008 yalondebwa okuba omuwandiisi w’enkolagana *wakati w’ebibiina*, omukago gw’ebibiina by’obufuzi ebikulu omuli UPC, FDC, DP, CP, ne JEEMA.

## Ebimukwatako eby'omunda n'okufakwe
Wiiki eziwera ezasembayo mu bulamu bwa Nabwiso yazimala mu ddwaaliro lya Mukono Church of Uganda Hospital e Mukono, mu Disitulikiti y’e Mukono, mu bbendobendo ly'amasekkati ga Uganda. Gyeayafiira nga 14 Ogw'ekkuminebiri 2024, ku myaka 84. Yaziikibwa ku kyalo Mutai, mu ggombolola eye Buwenge Rural, disitulikiti eyeJinja, nga 21 Ogw'ekkuminebiri.

## Laba ne

* John Mikloth Magoola Luwuliza-Kirunda 
* Ebyobufuzi bya Uganda

## Ebijuliziddwa

## Ebiyungo eby’ebweru

* Kitange omuto Yayimirira Mu Ngatto za Taata